|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Poslovničke odluke o izmjenama i dopunama****Poslovnika Županijske skupštine Koprivničko-križevačke županije**  |
| **KOPRIVNIČKO-KRIŽEVAČKA ŽUPANIJA** |
| **Početak savjetovanja** **1. veljače 2022.** | **Završetak savjetovanja****11. veljače 2022.** |

RAZLOG DONOŠENJA

|  |
| --- |
| Razlog pristupanja izradi izmjena i dopuna Poslovnika Županijske skupštine Koprivničko-križevačke županije („Službeni glasnik Koprivničko-križevačke županije“, broj 12/13., 8/14., 9/15., 11/15.-pročišćeni tekst, 15/17., 2/18., 3/18.-pročišćeni tekst, 4/20. i 23/20., 3/21. i 4/21.-pročišćeni tekst u daljnjem tekstu: Poslovnik Županijske skupštine) sadržan je u potrebi preciznijeg uređenja određenih pitanja koja se pojavljuju u radu predstavničkog tijela, a s ciljem unapređenja, poboljšanja, odnosno razrade važećih poslovničkih odredaba.  Način rada Županijske skupštine Koprivničko-križevačke županije uređuje se njenim Poslovnikom, a u skladu sa Zakonom o lokalnoj i područnoj (regionalnoj) samoupravi („Narodne novine“ broj 33/01., 60/01.-vjerodostojno tumačenje, 129/05., 109/07., 125/08., 36/09., 150/11., 144/12. 19/13.- pročišćeni tekst, 137/15., 123/17., 98/19. i 144/20.) i Statutom Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15. i 11/15.- pročišćeni tekst, 2/18., 3/18.-pročišćeni tekst, 4/20., 25/20., 3/21. i 4/21.-pročišćeni tekst). Člancima 1. do 7. predložene Poslovničke odluke se na detaljan i pregledan način propisuje redoslijed odvijanja radnji na konstituirajućoj sjednici Županijske skupštine, a u skladu s zakonskim odredbama i uputama Ministarstva pravosuđa i uprave. Zakonom o lokalnim izborima („Narodne novine“ 144/12., 121/16., 98/19., 42/20., 144/20. i 37/21.) decidirano je utvrđeno tko je ovlašten, odnosno obvezan sazvati konstituirajuću sjednicu predstavničkog tijela. Predloženim izmjenama Poslovnika, na jasan i nedvojben način propisuje se kako ovlast za sazivanje konstituirajućom sjednicom podrazumijeva i ovlast predsjedanja i rukovođenja sjednicom do verifikacije mandata, a u sklopu toga i određivanja osobe koja će sukladno zakonu preuzeti daljnje predsjedanje konstituirajućom sjednicom. Člankom 1. briše se posebna odredba o utvrđivanju predsjedavajućeg u pozivu za konstituirajuću sjednicu. Naime iz ovlasti sazivanja konstituirajuće sjednice izvodi se i pravo na otvaranje i vođenje uvodnog dijela konstituirajuće sjednice sve do podnošenja izvješća Mandatnog povjerenstva. Odredbama Poslovnika precizno je utvrđeno tko u kojem dijelu upravlja sjednicom te je odredba o utvrđivanju predsjedavajućeg u pozivu za konstituirajuću sjednicu nepotrebna. Člankom 2. definira se tko je ovlašteni predsjedavatelj do trenutka nakon podnošenja izvješća Mandatnog povjerenstva. Kao što je gore opisano iz ovlasti sazivanja konstituirajuće sjednice izvodi se i pravo na otvaranje i vođenje uvodnog dijela konstituirajuće sjednice, a zakon je utvrdio kako ovlast sazivanja sjednica u redovitom postupku ima pročelnik nadležan za poslove Županijske skupštine.Dodatno člankom 2. utvrđena su prava i obveze predsjedavajućeg u uvodnom dijelu sjednice.Članak 3. je povezan s člankom 6. kojim se mijenja vrijeme određeno za izvođenje himne Republike Hrvatske. Predstavničko tijelo se smatra konstituiranim izborom predsjednika Županijske skupštine pa je trenutak njegova izbora radnja kojim započinje mandat izabranim članovima Županijske skupštine, a ujedno i trenutak primjeren za izvođenje hrvatske himne, koji konstituirajućoj sjednici pridaje svečanu notu. Stoga se predlaže izvođenje himne nakon izbora predsjednika, a ne više na samom početku sjednice po utvrđivanju nazočnosti dovoljnog broja članova za njen nastavak.Člankom 4. se dopunjuje sadržaj izvješća Mandatnog povjerenstva na način da sadržaj istog treba obuhvatiti i podatke o osobi nadležnoj za vođenje sjednice od trenutka verifikacije mandata pa do izbora predsjednika Županijske skupštine.Člankom 5. se utvrđuje zakonski ovlaštena osoba na vođenje sjednice od podnošenja izvješća Mandatnog povjerenstva pa do izbora predsjednika Županijske skupštine .Člankom 6. se propisuje da članovi Županijske skupštine svojim glasom mogu podržati jednog od predloženih kandidata na pojedinu dužnost. Nadalje njegovo donošenje je povezano s obrazloženjem opisanim uz članak 3. jer se utvrđuje trenutak izvođenja himne nakon izbora predsjednika Županijske skupštine. Dodatno se detaljnije razrađuje postupak izbora predsjednika i potpredsjednika Županijske skupštine na način da ukoliko jedan od podnesenih prijedloga dobije potrebnu većinu ne provodi se glasovanje o ostalim prijedlozima na istu dužnost. Člankom 7. propisuje se daljnji postupak donošenja točaka dnevnog reda na samoj konstituirajućoj sjednici za slučaj da se ne izaberu potpredsjednici Županijske skupštine, nakon čega se pristupa izboru Odbora za statut i poslovnik i Odbora za financije i proračun.Člankom 8. definira se pravilo prema kojem članovi Županijske skupštine mogu biti imenovani u najviše tri radna tijela Županijske skupštine osnovana Poslovnikom.Člankom 9.uvrštava se među prava predsjednika i pravo na određivanje kratke stanke od rada zbog epidemioloških mjera ili nekih drugih opravdanih razloga. Člankom 10. utvrđuje se mogućnost da sjednici Koordinacije umjesto predsjednika Kluba, a u slučaju njegove spriječenosti, prisustvuje zamjenik predsjednika ili drugi član kluba ovlašten od predsjednika.Člankom 11. preciznije se utvrđuje sastav radnih tijela Županijske skupštine osnovanih Poslovnikom. Nadalje proširuje se broj osoba koje mogu biti imenovani u radna tijela osnovana Poslovnikom izvan reda članova Županijske skupštine na način da u odborima u koji se bira 5 članova mogu biti 2 takva člana, a u odborima koji broje više od 5 članova mogu biti 3 takva člana. Člankom 12. utvrđene su situacije u kojima predlagatelj, od njega određeni izvjestitelj kao i župan mogu sudjelovati u raspravi tijekom sjednice.  Člankom 13. naglašava se potreba forme amandmana u pisanom obliku i u situacijama kada se on podnosi iznimno u tijeku rasprave na samoj sjednici Županijske skupštineČlankom 14. definira se način dostave radnih materijala i to u pravilu elektroničkim putem. Temeljem trenutno važeće odredbe, dostava materijala u elektroničkom obliku predviđena je kao mogućnost dok se u praksi poziv i materijali za sjednicu dostavljaju gotovo isključivo na opisani način stoga se norma usklađuje s praksom. Člankom 15. točno se pored dana slanja materijala precizira i sam trenutak u kojem se smatra da je izvršena dostava radnih materijala članovima Županijske skupštine.  Člankom 16. izraz „Predsjedništvo“ se zamjenjuje s izrazom „Koordinacija“ jer navedeni izričaj nije definiran odredbama Poslovnika. Člankom 17. utvrđuje se način odlučivanja o izmjenama dnevnog reda prema redoslijedu točaka dnevnog reda za slučaj da se na istoj sjednici kumulativno predlažu i skidanje točaka s dnevnog reda, dopune dnevnog reda kao i zamjene točaka dnevnog reda. Člankom 18. iznimno se u točno opisanim situacijama uvodi mogućnost izmjene dnevnog reda u tijeku same sjednice, a o čemu odluku donosi Županijska skupština većinom glasova nazočnih članova.Člankom 19. dodatno se pojašnjava značenje povrede Poslovnika. Nadalje se izraz „prekid“ zamjenjuju s riječju: „stanka“ iz razloga jer se na više mjesta o prekidu sjednice govori u situacijama kada se sjednica predstavničkog tijela prekida i odgađa za neki drugi dan. Izmjenama i dopunama Poslovnika predlaže se izraz „stanka“ da bi se označila kratka pauza od rada na sjednici koja se i dalje odvija.Člancima 20. do 24. namjera je konciznim odredbama urediti što kvalitetniju dinamiku rasprave na sjednicama predstavničkog tijela.Člankom 20. smislenije se utvrđuje tko je ovlašten na početku rasprave dati uvodno izlaganje, odnosno dopunsko usmeno obrazloženje.Člankom 21. se dodatno utvrđuju situacije u kojima članovi Županijske skupštine mogu govoriti, odnosno opisuju se situacije u kojima imaju pravo na riječ, pored prava na riječ u redovitoj proceduri rasprave prema redoslijedu prijave. Člankom 22. se definira pravo na govor pojedinih članova Županijske skupštine u okviru redovite rasprave. Člankom 23. se uređuje institut replike, odnosno opisuje se po kojim pravilima članovi Županijske skupštine mogu replicirati kada žele ispraviti izlaganje za koje smatraju da je netočno izloženo, odnosno koje je povod nesporazuma ili za koje smatraju da je potrebno dodatno objašnjenje.Člankom 24. briše se odredba koja je istovjetna sa stavkom 1. članka 154. kojom je utvrđeno da se o pojedinom materijalu raspravlja sve dok ima prijavljenih govornika, stoga se predlaže njeno brisanje zbog nepotrebnog ponavljanja.Člankom 25. mijenja se način glasovanja na sjednici predstavničkog tijela. Postojeći normativni okvir propisuje elektroničko glasovanje kao opciju. Digitalizacijom rada predstavničkog tijela ostvarene su pretpostavke za provođenje elektroničkog glasovanja te se ovim izmjenama i dopunama Poslovnika, predloženi način propisuje kao pravilo, dok se glasovanje dizanjem ruku ili poimenično predviđa za one situacije u kojima ne bi bilo moguće provoditi glasovanje u elektroničkom obliku. Nadalje, predloženim člankom ubrzava se dinamika rada predstavničkog tijela, prilikom glasovanja o izmjenama dnevnog reda kao i o amandmanima za slučaj da se o istima glasuje dizanjem ruku. Članak 26. završna je odredba kojom se propisuje dan stupanja na snagu predmetne Poslovničke odluke.  |

Pozivamo predstavnike javnosti da najkasnije do 11. veljače 2022. godine dostave svoje komentare na Nacrt Poslovničke odluke o izmjenama i dopunama Poslovnika Županijske skupštine Koprivničko-križevačke županijeputem OBRASCA za savjetovanja na e-mail: helena.matica@kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Poslovničke odluke o izmjenama i dopunama Poslovnika Županijske skupštine Koprivničko-križevačke županije.

KLASA: 013-04/22-01/1

URBROJ: 2137-02/03-22-1

Koprivnica, 31. siječnja 2022.